དེས་ན།ཤར་ཕྱོགས་རིང་ལུགསནི།ནུབ་གླིང་པས་ཤར་གླིང་པ་དག་གི་རིག་གནས་དང་ལོ་རྒྱུས་ལ་ཞིབ་འཇུག་བྱས་པའི་རིག་ཚན་ཙམ་ལ་གོ་བ་ལས།དེ་ནི་མི་རྣམས་ཀྱིས་ཞིབ་འཇུག་དང་རྩོམ་འབྲིའི་སྐབས་ཀྱི་རང་ཉིད་རྒྱུན་ལྡན་དང་།ཚད་ལྡན་དང་།ལྟེ་བ་དང་གཙོ་བོ་དང་།ཐ་ན་མཆོག་ཏུ་འཛིན་པའི་བློ་སྔོན་དུ་བཏང་ནས་གཞན་ཕ་རོལ་པོ་གང་ཞིག་རྒྱུན་ལྡན་མ་ཡིན་པ་དང་མཐའ་འཁོབ་པ་དང་དམན་ས་ནས་གླེང་བའི་གཏམ་སྦྱོརདང་།ཡང་ན་སྤྱི་ཚོགས་ཡོངས་ཀྱི་དེ་ལྟ་བུའི་འཁྱེར་སོ་དང་ལག་ལེན་ལ་གོ་ན་འོས་པར་སྣང་སྟེ།ཤར་ཕྱོགས་རིང་ལུགས་ནི་རིག་གནས་དང་ཆབ་སྲིད་ཀྱི་དངོས་དོན་ཞིག་ཡིན།དེ་ནི་ཡིག་ཚགས་ཁང་དུ་མེད་པར།དེ་ལས་ལྡོག་སྟེ།་་་་་བསམ་ཚུལ་དང་སྐད་ཆ།ལག་ལེནཁྲོད་ཡོད་པ་རེད་ཟེར་རོ༎